අනෝජා වීරසිංහ
අනෝජා වීරසිංහ  ශ්‍රී ලංකාවේ සිටින ප්‍රවීණ සහ සම්මානනීය රංගන ශිල්පිනියකි.

වෘත්තීය දිවිය 
1978 වසරේදී යසපාලිත නානායක්කාරගේ ටක් ටික් ටුක් චිත්‍රපටයේ තත්පර 30 ක පමණ කොටසකට පෙනීසිටිමින් ශ්‍රී ලංකා සිනමාවට පිවිසි අනෝජා, ඉන්පසුව දිගින් දිගටම මෙරට සිනමා කෘති විශාල සංඛ්‍යාවක් සඳහා සිය දායකත්වය ලබා දුන්නාය.

1986 වසරේදී තිරගත වූ ඩී. බී. නිහාල්සිංහගේ මල්දෙනියේ සිමියොං චිත්‍රපටියේ සමාජ විෂමතාවට ගොදුරු වූ මවක හා දියණියක ලෙස ද්විත්ව චරිත නිරූපණයක යෙදෙමින් අනෝජා සිදුකල විශිෂ්ට රංගනය හේතුවෙන් ඇයට ඊළඟ වසරේ ඉන්දියාවේ පැවැති නවදිල්ලි ජාත්‍යන්තර සිනමා උළෙලදී හොඳම නිළියට හිමි රිදී මයුර සම්මානය හිමි වූ අතර, 1990 වසරේදී තමිල්නාඩු ආණ්ඩුකාරවරයා විසින් ඇයට, කොහිනූර් සම්මානයද (Kohinoor Award) පිරිනමන ලදී. මීට අමතරව ශ්‍රී ලංකාවේදී ඇය කලා ශූරි සම්මානයෙන්ද පිදුම් ලැබුවාය. පෝල්කොක්‌ස්‌ නමැති ප්‍රකට විදේශීය චිත්‍රපටකරුවාගේ 'දි අයිලන්ඩ්' චිත්‍රපටයේද රංගනයේ නියෑළුණාය.

රංගනයන්

නිෂ්පාදනයන්

ලැබූ සම්මාන
 1984 - ජනාධිපති විශේෂ සම්මානය - මුහුදු ලිහිණි
 1985 - හොඳම සහාය නිළිය - සරසවිය - හිතවතිය
 1985 - කුසලතා සම්මානය - ජනාධිපති - හිතවතිය
 1986 - කුසලතා සම්මානය - සරසවිය - මිහිඳුම් සළු
 1986 - හොඳම නිළිය -  රාජ්‍ය නාට්‍ය උළෙල
 1986 - හොඳම ඇඳුම් නිර්මාණය -  රාජ්‍ය නාට්‍ය උළෙල
 1986 - ජනප්‍රියම චිත්‍රපට නිෂ්පාදක -  සරසවිය - ඔබට දිවුරා කියන්නම්
 1987 - හොඳම නිළිය - සරසවිය - මල්දෙණියේ සිමියොන්
 1987 - හොඳම නිළිය  - ඕ. සී. අයි. සී. - මල්දෙණියේ සිමියොන්
 1987 - හොඳම නිළිය - ජනාධිපති - මල්දෙණියේ සිමියොන්
 1987 - හොඳම නිළිය -  රජත මයුර සම්මානය - 11 වන ඉන්දීය අන්තර් ජාතික සිනමා උළෙල - මල්දෙණියේ සිමියොන්
 1987 - හොඳම රූපවාහිනි නිළිය - තාරා දේවි
 1987 - රණ තිසර සම්මානය - සරසවිය
 1987 - කාලාසූරී සම්මානය - ජනාධිපති රණසිංහ ප්‍රේමදාස අතින්
 1987 - ගෞරව සම්මානය - රොටරි අන්තර් ජාතික සමාජය
 1987 - වසරේ කාන්තාව - වනිතා සම්මාන
 1990 - හොඳම නිළිය -  සරසවිය - සිරිමැදුර
 1990 - හොඳම නිළිය - ඕ. සී. අයි. සී. - සිරිමැදුර
 1990 - කොයිනූර් රත්න සම්මානය - ප්‍රදානය තමිල්නාඩු ආණ්ඩුකාර ශ්‍රී විශ්ව නාරායන් අතින්
 1991 - ජනප්‍රියම නිළිය - වනිතා සම්මානය
 1992 - හොඳම නිළිය - සරසවිය - කෙළීමඬල
 1992 - හොඳම නිළිය - ඕ. සී. අයි. සී. - කෙළිමඬල
 1992 - හොඳම නිෂ්පාදක - සරසවිය - කෙළිමඬල
 1994 - හොඳම නිළිය - සරසවිය - සුරබිදෙන
 1994 - හොඳම නිළිය - ජනාධිපති - ගුරුගෙදර
 1994 - හොඳම නිළිය - ස්වර්ණ සංඛ - සුරබිදෙන
 2005 - ෆ්‍රින්ගි ප්‍රථම සම්මානය - එංගලන්ත එඩින්බරෝ නාට්‍ය උළෙල - චිල්රන් ඔෆ් ද සී නිෂ්පාදක ( සුනාමි ව්‍යසනයට ගොදුරු වූ දරුවන්)
 2005 - ස්ප්‍රිට් ඔෆ් ද ෆ්‍රින්ග් ප්‍රථම සම්මානය -  එඩින්බරෝ නාට්‍ය උළෙල
 2005 - ටැප් වෝටර් සම්මානය - එඩින්බරෝ නාට්‍ය උළෙල
 2006 - හොඳම නිළිය - රාජ්‍ය නාට්‍ය උළෙල - දිරිය මව සහ ඇගේ දරුවෝ

අන්තර් ජාතික සම්මාන
1994 - නවදිල්ලි නෙට්පැක් සංවිධානය මගින් පවත්වන ලදී
1994 - කේරළ අන්තර් ජාතික සිනමා උළෙල
1994 - කල්කටා අන්තර් ජාතික සිනමා උළෙල
1995 - මියුනිච් අන්තර් ජාතික සිනමා උළෙල

ආශ්‍රිත

බාහිර සබැඳි
අනෝජා වීරසිංහ'ස් බයෝග්‍රැෆි ඉන් සිංහල සිනමා ඩේටාබේස්

Anoja's page-(hollywood.com)
නිල වෙබ් අඩවිය - ශ්‍රී ලංකා ජාතික චිත්‍රපටි සංස්ථාව

ශ්‍රී ලාංකික නිළියන්